Asa
Store norske leksikon,Historie,Verdens historie og samtidshistorie,Midtøsten,Midtøstens gamle kulturer
Asa var konge i Juda rike (cirka 911–870 fvt.) og kong Rehabeams barnebarn. Asa omtales i Den hebraiske bibel, i 1. Kongebok 1, og 2. Krønikebok 16. Han får god omtale i bibeltekstene, og roses for å ha bekjempet det både profetene og tekstforfatterne anså for å være fremmed og forbudt kult (1. Kongebok 15, 11–15).
Asa skal ha fortsatt sine forgjengeres kamper mot Nordriket, Samaria, og skal også ha blandet seg inn i storpolitiske handlinger gjennom å oppfordre den arameiske kongen av Damaskus, Ben Hadad, til å invadere Samaria. Det finnes ingen ikke-bibelske kilder til hans liv. I henhold til 1. Kongebok 1,22 skal han ha reist flere festningsverk, blant annet i Mispa (Mitzpa). Restene etter slike byggverk finnes ved Tel en-Nasbeh (som mange mener er det bibelske Mispa), men de fleste arkeologer mener disse stammer fra en tid lenge etter Asas død. Les mer i Store norske leksikon Det gamle Israels historie Religion i Det gamle Israel